Az elmúlt hónapok során számos fogorvosokat érintő közéleti esemény történt, amelyről itt az Orvosok Lapjának Fogorvos rovatában meg emlékezünk. Nézzük sorban: Újra rendeztek Fogorvosnapokat, Új elnököt választott a Fogorvosok Területi Szervezete, illetve élesednek a praxisközösségi szabályok.
Újra megtartották a Fogorvosnapokat
Immár 13. alkalommal rendezte meg 2022. május 13 és 14-én a Magyar Orvosi Kamara Fogorvosok Területi Szervezete a Fogászati Kereskedők Szövetségével karöltve a Fogorvosnapokat. A Fogorvosnapok a hazai fogorvos társadalom egyik kiemelt jelentőségű eseménye, ahol mind a szakma jeles képviselői, mind a kereskedők egyaránt képviseltetik a magukat. Sajnos a koronavírus hozta helyzetben utoljára 3 éve került megrendezésre, ugyanakkor az esemény magas színvonala és a számos jó előadást bizonyára feledtette az elmúlt évek viszontagságait.
Az első napon egy Szakmapolitikai Fórummal kezdődött a nap, ahol a szakmát befolyásoló és a szakmát szabályozó összes jelenetős testület és szervezet képviseltette magát. A szakmapolitikai fórumon röviden képet kaphattak a résztvevők a hazai fogászati szakmai aktuális jogi és szakmapolitikai helyzetéről. Itt mutatkozott a fogorvosok számára Dr. Kincses Gyula, a MOK elnöke, akinek most nyílt erre először lehetősége.
Előadást tartott Prof. Dr. Nagy Katalin, aki bemutatta a Magyar Fogorvosok Egyesületének működését és az egyesület mostani helyzetét (Professzor asszonnyal az előző lapszámban készítettem interjút), Prof. Dr. Hermann Péter, aki a Szakmai Kollégium Fog- és Szájbetegségek Tagozatának részéről mutatta be a szakmai kollégium működését, összegezte az eddig elkészült szakmai munkákat, és utalt a jövőben kijövő anyagokra. A fogorvosok számára fontos, hogy képbe legyenek az adott szakmai részterületet tekintve az aktuális elvárásokkal, ebben segít a Szakmai Kollégium. A fórumon felszólalt még Prof. Dr. Kivovics Péter, aki az Országos Szakfelügyelet Fog- és Szájbetegségek Szakirány képviseletébe mutatta be a szakfelügyelet működését. Az előadás részletes statisztikával szolgált a fogászat hazai működéséről, a különböző nyilvántartásokban szereplők létszámáról.
Előadását tartott Dr. Gszelmann Róbert az OKFŐ országos fogászati kollegiális szakmai vezetője, aki bemutatta a kollegiális szakmai vezetés munkáját, az elért eredményeket a praxisközösségekkel kapcsolatban. Mellette felszólalt még Dr. Kőrösi László a NEAK Finanszírozási Főosztályának főosztályvezetője, aki részletesen bemutatta a közfinanszírozott fogászat finanszírozásának változását a 2000-es évektől.
A szakmapolitikai fórumot követően egy részletes - minden fogorvosi szakterületre egy-egy előadással kiterjedő - szakmai programot is nyújtott a résztvevő fogorvosok számára. A Magyar Fogorvosnapokkal egyidőben került megrendezésre a Hungarodent szakkiállítás is, ahol közel 40 kiállító mutatta be a termékeit a fogászati kezelőegységektől kezdve, a különböző digitális megoldásokon át, a munkaruhákig. Az idei Fogorvosonapok összességében egy nagyon színvonalas esemény volt, amely előzetes regisztrációt követően, a résztvevő kollégák számára kreditpontot ért.
Új elnököt választott a Fogorvosok Területi Szervezete
Dr. Gerle János elnök úr március végén jelezte az Elnökség számára távozási szándékát, amelyet eljuttatott küldöttekhez is. A lemondását követően előrehozott tisztújító küldöttgyűlést tartott a Fogorvosok Területi Szervezete a Fogorovos Napok első napjának délutánján. A fogorvosok területi küldöttei a 2019-es tisztújítás óta, nem találkoztak személyesen így a küldöttgyűlés jó alkalom volt arra, hogy a pandémia okozta viszontagságos helyzetet lezárja és újra egy személyes küldöttgyűlést hozzon össze. A küldöttgyűlésen 84 szavazati joggal rendelkező tag jelent meg. A Területi Szervezet elnökének Dr. Linninger Mercédesz került megválasztásra. Az elnökválasztás mellett az eddigi betöltetlen Etikai Kollégiumba is új tagot delegáltak a fogorvosi küldöttek Dr. Pinke Ildikót személyében.
Praxisközösségek a veszélyhelyzet elmúltával
Az egészségüggyel kapcsolatos veszélyhelyzet hivatalosan is megszűnt, így a praxisközösségek számára több szabály is életbe lép, amelyekre eddig nem kellett olyan figyelmet fordítani.
Először is az elszámolható tevékenységekre vonatkozó szabályoknak kell a szoros praxisközösségekben (praktikusan konzorciumokban) működő szolgáltatóknak elegedet tenni. Fontos, hogy a praxisközösség egészét tekintve egy tevékenységből legfeljebb az (időarányosan) előírt pontszámok 30%-a teljesíthető, így minden résztvevő kollégának figyelni kell rá, hogy a tevékenységét az előírások betartása mellett megfelelően ossza el. Havonta 100 pont jelentendő praxisonként, de ez csak a praxisközösség egészét tekintve számít továbbra is.
Minden résztvevő fogorvosi szolgáltatónak heti legalább 20 órás rendelési idővel kell rendelkeznie, akinek nincs meg ez a minimum óraszáma, annak 2022. június 30-án meg kell szüntetnie az OKFŐ-nek a praxisközösségi tagságát. Aki tudja, a határidőig rendezze ezt a fontos kérdést.
A jelentéseket továbbra is havi bontásban, negyedévente egyszer kell elvégezni a konzorciumvezetőknek. A következő negyedév leadási határideje 2022. július 10.-én lesz.
Több járásra kiterjedő praxisközösségek helyzetének rendezését tekintve eddig számos méltányossági kérelem került befogadásra határozott időre. Ugyanakkor az OKFŐ jelezte, hogy a több járásból álló praxisközösségből szeretne tisztán járási praxisközösségeket létrehozni, így a későbbiekben a kérelmek nem fognak meghosszabbításra kerülni. A szoros praxisközösséből való kiesést elkerülendő az OKFŐ segít a kollégák toborzásában. Amely kollégákat ez a kérdés érinti, mindenképp sürgős cselekvésre van szükség.
Az OKFŐ elindított egy felülvizsgálatot a praxisközösségek számára elérhető tevékenységlista felülvizsgálatára. Erre még június elejéig vártak javaslatokat a kollégáktól. Ennek később akár tevékenységi kör bővülés, illetve pontszám módosulás is lehetet az eredménye. Figyelemmel kísérjük a fejleményeket.
Mi lesz veled iskolafogászat?
Lassan minden második lapszámban írok a kérdésről, mivel a kérdés továbbra is megoldásra szorul. Az iskolafogászat nyújtja - nyújtaná bizonyos szinten az egyik alapkövét az alapellátásnak, miközben mind jogi mind a pénzügyi helyzetük továbbra is rendezetlen. Számos kolléga jelzi továbbra is problémát felénk. Kiváncsian várjuk, hogy a Belügyminisztérium alá sorolt új egészségügyi vezetés, milyen lehetőségeket lát a kérdés rendezésére.

